b'\n_START_ARTICLE_\nFinal Fantasy IV\n_START_SECTION_\nSiu\xc5\xbeetas\n_START_PARAGRAPH_\nBaron karalyst\xc4\x97s Red Wings karinio padalinio kapitonas Cecil su Baron karalyst\xc4\x97s karaliaus pavedimu u\xc5\xbepuola burtinink\xc5\xb3 valstyb\xc4\x99 Mysidia ir pagrobia j\xc5\xb3 valdom\xc4\x85 kristal\xc4\x85. Kapitonas Cecil perduoda kristal\xc4\x85 karaliui, ta\xc4\x8diau jam kyla klausimas d\xc4\x97l karaliaus tiksl\xc5\xb3 u\xc5\xbegrobti \xc5\xa1\xc4\xaf kristal\xc4\x85, nes jam teko nu\xc5\xbeudyti nesiprie\xc5\xa1inusius Mysidia valstyb\xc4\x97s gyventojus. Cecil suabejojus karaliaus sprendimo teisingumu, jis yra pa\xc5\xa1alinamas i\xc5\xa1 Red Wings kapitono pareig\xc5\xb3. Ta\xc4\x8diau \xc4\xafsiterpia Cecil draugas, kito karinio padalinio vadas Kain. Karalius nusprend\xc5\xbeia atleisti Cecil, bet tik po to, kai jis i\xc5\xa1vaduos Mist kaimo gyventojus nuo juos persekiojan\xc4\x8di\xc5\xb3 pabais\xc5\xb3._NEWLINE_Karalius \xc4\xafduoda Cecil stebukling\xc4\x85 \xc5\xbeied\xc4\x85, kur\xc4\xaf jis turi nugabenti \xc4\xaf kaim\xc4\x85. Cecil kelion\xc4\x97je lydi jo draugas Kain. \xc4\xae\xc5\xbeengus \xc4\xaf kaim\xc4\x85 Cecil \xc5\xbeiedas i\xc5\xa1 tikro nei\xc5\xa1gelbsti vietov\xc4\x97s, o j\xc4\x85 sunaikina kartu su jos gyventojais. Cecil prie kaimo deg\xc4\x97si\xc5\xb3 pastebi verkian\xc4\x8di\xc4\x85 mergait\xc4\x99, kuri\xc4\x85 tur\xc4\x97t\xc5\xb3 nu\xc5\xbeudyti, nes toks i\xc5\xa1 tikro buvo tikrasis karaliaus noras \xe2\x88\x92 sunaikinti kaim\xc4\x85, bet Cecil pasiprie\xc5\xa1ina karaliaus norui ...'